Document ID: 31993D0054

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 για τη θέσπιση ορισμένων αναγκαίων μεταβατικών μέτρων για να διευκολυνθεί η υπαγωγή στο καθεστώς που προβλέπεται στην οδηγία 91/493/ΕΟΚ
(93/54/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 16,
Εκτιμώντας:
ότι σύμφωνα με το άρθρο 7 παράγραφος 1 της οδηγίας 91/493/ΕΟΚ η αμρόδια αρχή προβαίνει ιδίως στην έγκριση των εγκαταστάσεων αφού εξασφαλίσει ότι πληρούν τους όρους της παρούσας οδηγίας όσον αφορά τη φύση των διεξαγόμενων σε αυτές δραστηριοτήτων-
ότι για την ενέργεια αυτή χρειάζεται όχι μόνον να επαληθεύσει η αρμόδια αρχή τις διαρθρωτικές συνθήκες παραγωγής αλλά και να εξετάσει τα προγράμματα αυτοελέγχου που αναφέρονται στο άρθρο 6 της οδηγίας 91/493/ΕΟΚ- ότι η εξέταση αυτή απαιτεί την έγκριση ορισμένων λεπτομερειών εφαρμογής-
ότι για να μην διακοπεί η υφιστάμενη μεταξύ των κρατών μελών εμπορική ροή, πρέπει να ανακοινωθεί καταρχάς ο κατάλογος των εγκεκριμένων εγκαταστάσεων των οποίων η παραγωγή συνολικά ή εν μέρει, αποτελεί αντικείμενο ενδοκοινοτικών συναλλαγών- ότι στη συνέχεια μπορεί να ανακοινωθεί συμπληρωματικός κατάλογος εγκαταστάσεων-
ότι τα προϊόντα αλιείας που δεν φέρουν ταυτότητα όπως προβλέπεται στο κεφάλαιο 7 του παραρτήματος της οδηγίας 91/493/ΕΟΚ δεν μπορούν να διατεθούν στην αγορά- ότι, εντούτοις, πρέπει να προβλεφθεί ότι τα προϊόντα των εγκαταστάσεων των οποίων το νούμερο έγκρισης δεν εμφαίνεται στον κατάλογο που έχει ανακοινωθεί στην Επιτροπή, μπορούν να διατεθούν στο εμπόριο μόνο εντός της εθνικής αγοράς κατά περιορισμένο χρονικό διάστημα εν αναμονή της εγγραφής τους στον κατάλογο-
ότι υπό αυτές τις συνθήκες πρέπει να προβλεφθούν μεταβατικά μέτρα όσον αφορά την ανακοίνωση στην Επιτροπή πλήρων καταλόγων εγκεκριμένων εγκαταστάσεων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη που δεν είναι σε θέση την 1η Ιανουαρίου 1993 να ανακοινώσουν στην Επιτροπή τον πλήρη κατάλογο των εγκεκριμένων εγκαταστάσεων που αναφέρεται στο άρθρο 7 παράγραφος 3 της οδηγίας 91/493/ΕΟΚ, δύνανται να ανακοινώσουν προσωρινό κατάλογο των εγκεκριμένων εγκαταστάσεων.
Άρθρο 2
Τα κράτη μέλη που αναφέρονται στο άρθρο 1 μπορούν να επιτρέψουν μέχρι τις 31 Ιουλίου 1993 στις εγκαταστάσεις που δεν εμφαίνονται στον προσωρινό κατάλογο να διαθέσουν στην εθνική αγορά τα προϊόντα αλιείας που δεν φέρουν την ταυτότητα που προβλέπεται στο κεφάλαιο 7 της οδηγίας 91/493/ΕΟΚ εάν τα προϊόντα αυτά δεν πρόκειται να αποτελέσουν αντικείμενο ενδοκοινοτικών συναλλαγών.
Άρθρο 3
Τα κράτη μέλη που αναφέρονται στο άρθρο 1 ανακοινώνουν στην Επιτροπή το αργότερο στις 31 Ιουλίου 1993 το συμπληρωματικό κατάλογο των εγκεκριμένων εγκαταστάσεων.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 1992.

Labels: 7
3
0
6
12